ai4bharat/Pralekha huggingface dataset:
சுற்றுலா அமைச்சகம்
கோவாவில் ஜி20-ன் கீழ் 4 வது சுற்றுலா பணிக்குழு கூட்டத்தின் தொடக்க அமர்வு இன்று நடைபெற்றது
கோவாவில் மத்திய சுற்றுலா அமைச்சகம் சார்பில் ஜி20 அமைப்பின் கீழ் 4-வது சுற்றுலா பணிக்குழு கூட்டம் இன்று காலை நடைபெற்றது.
தொடக்க அமர்வில் மத்திய சுற்றுலா, கலாச்சாரம் மற்றும் வடகிழக்கு பிராந்தியத்துக்கான துறை அமைச்சர் திரு.ஜி.கிஷன் ரெட்டி, சுற்றுலாத்துறை இணையமைச்சர்கள் திரு. அஜய் பட். திரு ஸ்ரீபாத் யெசோ நாயக், கோவா மாநில முதலமைச்சர் திரு பிரமோத் சாவந்த் ஆகியோர் உரையாற்றினர். இந்நிகழ்ச்சியில் கோவா மாநில சுற்றுலாத்துறை அமைச்சர் திரு ரோஹன் கவுண்டே கலந்து கொண்டார்.
தொடக்க அமர்வில் உரையாற்றிய மத்திய கலாச்சாரம், சுற்றுலாத்துறை அமைச்சர் திரு. ஜி.கே.ரெட்டி, கடந்த சில மாதங்களில், ஜி 20 சுற்றுலா பணிக்குழு கூட்டங்கள் இந்தியாவின் தலைமைத்துவத்தின் கீழ் நடத்தப்பட்டன, இதில் முதல் கூட்டம் குஜராத்தின் ரான் ஆஃப் கட்ச்சிலும், இரண்டாவது கூட்டம் மேற்கு வங்கத்தின் சிலிகுரியிலும், மூன்றாவது கூட்டம் ஜம்மு-காஷ்மீரின் ஸ்ரீநகரிலும் நடைபெற்றது. உலகெங்கிலும் உள்ள வல்லுநர்கள், கண்டுபிடிப்பாளர்கள் மற்றும் தலைவர்களுடன் பல்வேறு வகையான சுற்றுலா தயாரிப்புகள் குறித்த சிந்தனையைத் தூண்டும் மற்றும் நேர்மறையான விவாதங்கள் இதில் நடைபெற்றன.
நமது ஆன்மீக வலிமை மற்றும் நாட்டின் பல்வேறு இடங்களின் பன்முகத்தன்மையின் அழகு, மகத்துவம் மற்றும் செழுமையை அனுபவிக்காமல், ஒரு இந்திய பயணம் முழுமையடையாது என்றும் அவர் கூறினார். "பெண்களின் தெய்வீகத்தை வணங்கும் 50 க்கும் மேற்பட்ட சக்தி பீடங்கள் நம்மிடம் உள்ளன. இந்தியா சீக்கிய மதத்தின் பிறப்பிடம் ஆகும். அமிர்தசரஸில் உள்ள சீக்கிய பொற்கோயில், சகோதரத்துவம் மற்றும் சமத்துவத்தின் அடையாளமாகும் என்றார் அவர்.
"இந்தியா பௌத்தம் மற்றும் சமண மதங்களின் பிறப்பிடமாகும், மேலும் சுமார் 80% இந்து மக்களைக் கொண்டுள்ளது. இந்தியா முழுவதும் உள்ள 200 பெரிய பௌத்த மடாலயங்கள் அகிம்சையின் பௌத்த கொள்கைகளையும், இயற்கை வடிவங்களுடன் இணக்கமாக வாழும் சமண தத்துவத்தையும் நமக்கு நினைவூட்டுகின்றன.” என்று அவர் கூறினார்.
பிரதமரின் தலைமைத்துவம் குறித்து பேசிய அவர், "வளமான பாரம்பரியம் மற்றும் நாகரிக வலிமைக்கு உரிய அங்கீகாரம் கிடைப்பதை உறுதி செய்வதன் மூலம், திரு நரேந்திர மோடி அவர்களின் தலைமையிலான எங்கள் அரசாங்கம் 2014 முதல் சுற்றுலாவை ஊக்குவித்து வருகிறது, மேலும் அவர் உலகளாவிய அளவில் இந்திய சுற்றுலாவை அறிமுகப்படுத்தும் நமது சொந்த சுற்றுலா தூதர்" என்று கூறினார்.
200 நாடுகள் மற்றும் பல்வேறு மதங்களைச் சேர்ந்த மக்களுக்கு கலாச்சாரம் மற்றும் ஆன்மீக பாரம்பரியத்தை அனுபவிப்பதற்கான வாய்ப்புகளை இந்தியா வழங்கியுள்ளது என்று அவர் தெரிவித்தார்.
இந்தியாவில், விருந்தினரைத் தெய்வீகமாகக் கருதும் 'அதிதி தேவோ பவ' என்ற நமது பண்டைய தத்துவத்தின் உணர்வில், கொரோனாவுக்குப் பிறகு நமது வெளிநாட்டு சுற்றுலாப் பயணிகளின் வருகை மீண்டும் அதிகரித்துள்ளது என்றும், 2023 ஜனவரி முதல் ஏப்ரல் வரையிலான காலகட்டத்தில் வெளிநாட்டு சுற்றுலாப் பயணிகள் 2022 ஆம் ஆண்டில் இதே காலகட்டத்தில் பதிவு செய்யப்பட்ட வருகைகளை விட 166% அதிகம் என்றும் திரு ஜி.கே.ரெட்டி மேலும் தெரிவித்தார். 2023 ஆம் ஆண்டில் இந்தியா அதன், உள்வரும் பயணத்தை தொற்றுநோய்க்கு முந்தைய நிலைக்கு மீட்டெடுக்கும் என்று எதிர்பார்க்கப்படுகிறது.
தேர்தல் ஆணையம்
வாக்காளர்களுக்கு விழிப்புணர்வை ஏற்படுத்துவதற்காக அகில இந்திய வானொலியுடன் இணைந்து வாக்காளர் நிலையம் என்ற வானொலி தொகுப்பை இந்திய தேர்தல் ஆணையம் தொடங்கியுள்ளது
வாக்காளர்களுக்கு விழிப்புணர்வை ஏற்படுத்துவதற்காக அகில இந்திய வானொலியுடன் இணைந்து வாக்காளர் நிலையம் என்ற வானொலி தொகுப்பை இந்திய தேர்தல் ஆணையம் தொடங்கியுள்ளது. தலைமைத் தேர்தல் ஆணையர் திரு ராஜீவ் குமார், தேர்தல் ஆணையர் திரு சந்திர பாண்டேயுடன் இணைந்து இன்று புதுதில்லியில் உள்ள ஆகாஷ்வானி நிலையத்தில் தொடங்கிவைத்தார். இந்திய தேர்தல் ஆணையத்தின் மூத்த அதிகாரிகள், பிரசார் பாரதி தலைமைத் தேர்தல் அதிகாரி, அகில இந்திய விழிப்புணர்வு வானொலி செய்திப் பிரிவு தலைமை இயக்குநர், தேர்தல் ஆணையத்தின் தூதர் நடிகர் திரு பங்கஜ் திரிபாதி உள்ளிட்டோர் இந்நிகழ்ச்சியில் கலந்து கொண்டனர்.
தேர்தல் நடைமுறைகள் குறித்து மக்களுக்கு விழிப்புணர்வை ஏற்படுத்தும் வகையில் 52 வாரங்கள் நிகழ்ச்சி ஒலிபரப்பாக உள்ளது. அகில இந்திய வானொலியின் விவித் பாரதி, எஃப்எம் ரெயின்போ, எஃப்எம் கோல்டு மற்றும் முதன்மை அலைவரிசைகளில் 15 நிமிடங்களில் ஒவ்வொரு வெள்ளிக்கிழமையும் இந்நிகழ்ச்சி ஒலிப்பரப்பாக உள்ளது. அகில இந்திய வானொலியின் 230 அலைவரிசைகளில் 23 மொழிகளில் இது ஒலிபரப்பப்பட உள்ளது.
வாக்காளர் நிலையம் என்று பெயரிடப்பட்டுள்ள இந்நிகழ்ச்சியின் முதலாவது பகுதி அக்டோபர் 7,2022 அன்று ஒலிபரப்பாக உள்ளது. வாக்காளர் பதிவு என்ற தலைப்பிலான இந்நிகழ்ச்சி, இரவு 7.25-க்கு ஒலிப்பரப்பாகும்.
------
(Visitor Counter : 185
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஆர்டிஐ மனுக்களுக்கு தீர்வு காண்பதில் முன்னேற்றம் : மத்திய அமைச்சரிடம் புதிய தலைமை தகவல் ஆணையர் விளக்கம்
புதிதாக நியமனம் செய்யப்பட்ட தலைமை தகவல் ஆணையர் திரு.யஷ்வர்தன் குமார் சின்ஹா, பிரதமர் அலுவலக இணையமைச்சர் டாக்டர் ஜிதேந்திர சிங்கை இன்று சந்தித்து பேசினார். தகவல் அறியும் உரிமை சட்டத்தின் கீழ், தாக்கல் செய்யப்படும் மனுக்களுக்கு தீர்வு காண்பதில் ஏற்படும் முன்னேற்றம் குறித்து அவர் விளக்கினார்.
இங்கிலாந்துக்கான இந்திய தூதராக இருந்து ஓய்வு பெற்ற திரு.யஷ்வர்தன் குமார் சின்ஹா, தலைமை தகவல் ஆணையராக சமீபத்தில் நியமிக்கப்பட்டார்.
இந்த சந்திப்பின்போது, ஆர்டிஐ மனுக்களுக்கு தீர்வு காண்பதில் ஏற்பட்டுள்ள முன்னேற்றம் குறித்து மத்திய அமைச்சரிடம் தலைமை தகவல் ஆணையர் விளக்கினார். கொரோனா தொற்று நேரத்திலும், கடந்த ஜூன் மாதம் தீர்வு காணப்பட்ட மனுக்களின் வீதம், கடந்தாண்டு ஜூன் மாத அளவை விட அதிகம் என அவர் குறிப்பிட்டார். ஆன்லைன், மெய்நிகர் மற்றும் காணொலி காட்சி போன்ற நவீன தொழில்நுட்பங்களை மத்திய தகவல் ஆணையம் பயன்படுத்துவதால், இது சாத்தியமானது என அவர் கூறினார்.
ஜம்மு காஷ்மீர் யூனியன் பிரதேசம், இந்தாண்டு தொடக்கத்தில் மத்திய தகவல் ஆணையத்தின் வரம்புக்குள் கொண்டுவரப்பட்டது முதல், ஆர்டிஐ மனுக்களுக்கு தீர்வு காணும் நிலவரம் குறித்தும் திரு. சின்ஹா விளக்கினார். மத்திய பணியாளர் மற்றும் பயிற்சி துறை தொடர்ந்து ஆதரவு தெரிவிப்பதற்காக, மத்திய அமைச்சருக்கு திரு.சின்ஹா நன்றி கூறினார்.
மத்திய தகவல் ஆணையத்தின் செயல்பாட்டை மேம்படுத்த பிரதமர் திரு நரேந்திர மோடியின் தலைமையின் கீழ் மேற்கொள்ளப்படும் புதிய முயற்சிகளையும் டாக்டர் ஜித்தேந்திர சிங் எடுத்து கூறினார்.
பிரதமர் மோடியின் ஆட்சி காலத்தில்தான், ஆர்டிஐ மனுக்களை 24 மணி நேரம் ஆன்லைன் மூலம் தாக்கல் செய்யும் வசதி ஏற்படுத்தப்பட்டதையும், மத்திய தகவல் ஆணையம் சொந்தமாக தனி அலுவலகத்துக்கு மாற்றப்பட்டதையும் மத்திய அமைச்சர் குறிப்பிட்டார்.
வெளிப்படைத்தன்மை, அரசு நிர்வாகத்தில் மக்களின் பங்களிப்பு என்ற பிரதமர் திரு நரேந்திர மோடியின் தொலைநோக்குடன், மத்திய தகவல் ஆணையம் செயல்பட வேண்டியது முக்கியம் என்பதையும் டாக்டர் ஜிதேந்திர சிங் வலியுறுத்தினார்.
-----
(Visitor Counter : 142
புவி அறிவியல் அமைச்சகம்
பிரதமர் மோடியின் தலைமையின் கீழ் 2030ம் ஆண்டுக்குள் குறைந்தது 30% அளவிலான நிலம், நீர், கடல் பகுதிகள் பாதுகாக்கப்படும் என்றும் உலக சமுதாயத்திற்கு இந்தியா உறுதியளித்துள்ளது
பிரதமர் மோடியின் தலைமையின் கீழ் 2030ம் ஆண்டுக்குள் குறைந்தது 30% அளவிலான நிலம், நீர், கடல் பகுதிகள் பாதுகாக்கப்படும் என்றும் உலக சமுதாயத்திற்கு இந்தியா இன்று உறுதியளித்துள்ளது. போர்ச்சுக்கல் தலைநகர் லிஸ்பனில் நடைபெற்று வரும் ஐநா கடல்சார் மாநாட்டில் பேசிய இந்திய புவிஅறிவியல் துறை அமைச்சர் டாக்டர் ஜிதேந்திர சிங், கடல் மற்றும் கடலோர சுற்றுச்சூழல், மாங்குரோவ் காடுகள், பவளப்பாறைகள் ஆகியவற்றை பாதுகாப்பதற்கு இந்தியாவின் முன்னெடுப்புகள், திட்டங்கள் மற்றும் கொள்கைகள் குறித்து பட்டியலிட்டார். கடல் மற்றும் கடல்சார் வளங்களை நீடித்த பயன்பாட்டுக்காகவும், பாதுகாப்புக்காகவும் அறிவியல் மற்றும் புதுமை கண்டுபிடிப்புகளை அடிப்படையாக கொண்ட தீர்வுகளை இந்தியா அளிக்கும் என்று அப்போது டாக்டர் ஜிதேந்திர சிங் உறுதியளித்தார். ஐந்து நாட்கள் நடைபெறும் இந்த மாநாட்டில் 130க்கும் மேற்பட்ட நாடுகளைச்சேர்ந்த பிரதிநிதிகள் கலந்துகொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1837642
ரெயில்வே அமைச்சகம்
வடகிழக்கு ரயில்பாதையில் இதுவரை 75% -க்கும் கூடுதலாக மின்மயம் ஆக்கப்பட்டுள்ளது: 2022-க்குள் 100% மின்மயமாக்கப்படும்
வடகிழக்கு ரயில்வே 2021-ல் பயணிகளுக்கு பாதுகாப்பு, பந்தோபஸ்து, விரைவு, வசதி, நம்பகமான போக்குவரத்து ஆகியவற்றை வழங்கியிருக்கும் பயணிகள் நலன் சார்ந்த முக்கியமான மண்டலங்களில் ஒன்றாகும்.
2021-ல் வடகிழக்கு ரயில்வேயில் மேற்கொள்ளப்பட்ட புதிய திட்டங்கள்
- பாதை மாற்றம் 47 கி.மீ.
- இரட்டைப் பாதை மற்றும் மின்மயம் 101 கி.மீ.
- மின்மயமாக்கம் 406 கி.மீ.
- பல்லியா, காசிப்பூரில் ரயில் பெட்டிகள் பராமரிப்பு வசதிகள்
பயணிகளுக்கான வசதிகள்
- 10 ரயில்களில் 24 நகரும் மின்படிகள்
- 8 ரயில் நிலையங்களில் 22 மின் தூக்கிகள்
- 47 ரயில் நிலையங்கள் ஆதர்ஷ் நிலையங்களாக மேம்பாடு
- 895 ரயில் நிலையங்களில் வைஃபை வசதி
எரிசக்தி சேமிப்பு
· வடகிழக்கு ரயில்பாதையில் இதுவரை 75% -க்கும் கூடுதலாக மின்மயம் ஆக்கப்பட்டுள்ளது: 2022-க்குள் 100% மின்மயமாக்கப்படும்
· பிரதான வழித்தடங்கள் மின்மயமாக்கப்பட்ட பின் அதிவேக டீசல் என்ஜின்களுக்கான செலவு குறைந்து ரூ.361 கோடி மிச்சமாகும்.
· வடகிழக்கு ரயில்வே 2021-ல் போக்குவரத்து வகைமையில் கௌரவமிக்க தேசிய எரிசக்தி சேமிப்பு விருதுகளில் முதல் பரிசை பெற்றுள்ளது.
· 4 ரயில் நிலையங்களில் நாளொன்றுக்கு 700 கிலோ லிட்டர் திறன் கொண்ட தண்ணீர் மறுசுழற்சி நிலையங்கள் செயல்படுத்தப்பட்டுள்ளன.
மத்திய அமைச்சரவை
2020-21-ல் தேசிய சுகாதார இயக்கத்தின் கீழ் ஏற்பட்டுள்ள முன்னேற்றம் குறித்து மத்திய அமைச்சரவைக்கு தகவல் தெரிவிக்கப்பட்டது
தட்டம்மை, பொன்னுக்கு வீங்கி, ருபெல்லா , குழந்தை இறப்பு விகிதம் , 5வயதுக்கு உட்பட்ட குழந்தை பிறப்பு விகிதம் , மொத்த கருத்தரிப்பு விகிதம்  ஆகியவற்றில் அதிகரித்து வரும் வீழ்ச்சி உட்பட 2020-21- நிதியாண்டில் தேசிய சுகாதார இயக்கத்தின் கீழ் ஏற்பட்டுள்ள முன்னேற்றம் குறித்து மத்திய அமைச்சரவைக்கு தகவல் தெரிவிக்கப்பட்டது. காசநோய், மலேரியா, டெங்கு, தொழுநோய், மஞ்சள் காமாலை போன்ற பல்வேறு நோய்கள் குறித்த திட்டங்களில் ஏற்பட்டுள்ள முன்னேற்றம் குறித்தும் எடுத்துரைக்கப்பட்டது.
இவற்றுக்கு ஏற்பட்டுள்ள செலவுத்தொகை: ரூ.27,989.00 கோடி 
பயனாளிகள்:
சமூகத்தில் நலிவடைந்த பிரிவினர் மீது தனிகவனம் செலுத்துவதுடன் பொதுசுகாதார நிலையங்களுக்கு வருகின்ற அனைத்து மக்களுக்கும் சேவை செய்வதாக தேசிய சுகாதார இயக்கம் அமலாக்கப்படுகிறது.
2025-க்கான இலக்குகள்:
- 113-ல் இருந்து 90 ஆக எம்எம்ஆர் குறைப்பு
- 32-ல் இருந்து 23 ஆக ஐஎம்ஆர் குறைப்பு
- 36-ல் இருந்து 23 ஆக யூ5எம்ஆர் குறைப்பு
- 2.1 என்ற அளவிற்கு டிஎஃப்ஆர் நீடிக்க செய்வது
- காசநோயை 2025-க்குள் நாட்டில் இருந்து முற்றிலுமாக ஒழித்தல்
பின்னணி தகவல்:
2005-ல் தொடங்கப்பட்ட தேசிய ஊரக சுகாதார இயக்கம் பின்னர் 2017 ஏப்ரல் 1 முதல் தேசிய சுகாதார இயக்கமாக மாற்றப்பட்டு, தொடர்ந்து செயல்படுத்தப்படுகிறது. இந்த இயக்கத்தை 01.04.2021 முதல் 31.03.2026 வரை அல்லது அடுத்த ஆய்வுக்காலம் வரை  நடத்துவதற்கான ஒப்புதலை மத்திய நிதி அமைச்சகத்தின் செலவினத்துறை ஒப்புதல் அளித்தது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1862937
நிதி அமைச்சகம்
பிரதமரின் ஐந்து டிரில்லியன் டாலர் பொருளாதாரம் என்ற கனவை எட்டுவதற்கு பொருளாதார ஆய்வறிக்கையில் உத்தி பூர்வ அச்சுப் படிவம் .
2025-க்குள் இந்தியாவை 5 டிரில்லியன் டாலர் பொருளாதாரமாக ஆக மாற்ற வேண்டும் என்ற பிரதமரின் கனவை நனவாக்கும் வகையில் பொருளாதார ஆய்வறிக்கை வடிவமைக்கப்பட்டுள்ளது.
மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் 2018-19 ஆம் ஆண்டுக்கான பொருளாதார ஆய்வறிக்கையை இன்று நாடாளுமன்றத்தில் சமர்ப்பித்தார்.
“வேகத்திற்கான பற்சக்கரங்களை மாற்றியமைத்தல்” என்ற மையப் பொருளில் சமர்ப்பிக்கப்பட்டுள்ள ஆய்வறிக்கையின் நோக்கம் 2024-25 ஆம் ஆண்டுக்குள் 5 டிரில்லியன் டாலர் பொருளாதார வளர்ச்சியை கொண்டு வருவதாகும். #பொருளாதாரம்@5 டிரில்லியன் டாலர் என்ற கனவை சாதிக்க, இந்தியா தனது வேகத்தைக் கூட்டி, 8 சதவீத ஜிடிபி வளர்ச்சியை தக்க வைக்க வேண்டும்.
பொருளாதார வளர்ச்சி, தேவை, ஏற்றுமதி மற்றும் வேலைவாய்ப்பை ஏற்படுத்துவது ஆகியவற்கை தனித்தனி பிரச்சனைகளாகப் பார்ப்பதைவிட, இந்த ஆய்வறிக்கை இவற்றை ஒன்றுக்கொன்று உதவும் கூறுகளாகக் கருதுகிறது. 2018-19 ஆம் ஆய்வறிக்கை, ‘blue sky thinking’ எனப்படும் புதிய யோசனைகளை கண்டறியும் வழியைப் பின்பற்றி உள்ளது. இந்தியாவுக்கு ஏற்ற பொருளாதார மாதிரியை அமைக்க இந்தப் பொருளாதார ஆய்வறிக்கை தடையற்ற அணுகுமுறையைக் கையாண்டுள்ளது.
உறுதியற்ற உலகுக்கு மூன்று முக்கிய கூறுகள் தேவை: அவை தொலைநோக்குப் பார்வை, அதை அடைவதற்கான புளூ பிரிண்ட் அதில் உள்ள ஆலோசனைகளை நடைமுறைப்படுத்துவதற்கான கருவிகளை தொடர்ந்து சூழ்நிலைக்கேற்ப மாற்றி அமைப்பது ஆகும்.
குடியரசுத் துணைத் தலைவர் செயலகம்
கொவிட்டுக்கு எதிரான போராட்டத்தில் இந்தியா முன்னணி நாடாக மாற, மீள்திறன், ஆராய்ச்சி மற்றும் புதுமை கண்டுபிடிப்பு ஆகியவை உதவியது : குடியரசு துணைத் தலைவர்
கொவிட்டுக்கு எதிரான போராட்டத்தில் இந்தியா முன்னணி நாடாக மாற, மீள்திறன், ஆராய்ச்சி மற்றும் புதுமை கண்டுபிடிப்பு ஆகியவை உதவியது என குடியரசு துணைத் தலைவர் திரு எம் வெங்கையா நாயுடு கூறினார்.
பரிதாபாத் இஎஸ்ஐசி மருத்துவ கல்லூரியின் முதல் பட்டமளிப்பு விழா, தில்லி விஞ்ஞான் பவனில் இன்று நடந்தது. இதில் கலந்து கொண்டு உரையாற்றிய குடியரசு துணைத் தலைவர் திரு எம். வெங்கையா நாயுடு கூறியதாவது:
கொவிட்டுக்கு எதிரான போராட்டத்தில் இந்தியா முன்னணி நாடாக மாற, மீள்திறன், ஆராய்ச்சி மற்றும் புதுமை கண்டுபிடிப்பு ஆகியவை உதவியது. கொவிட் சவால்களுக்கு தொழில்நுட்ப தீர்வுகள் கண்டுபிடித்ததில் நமது ஆராய்ச்சியாளர்கள் மற்றும் விஞ்ஞானிகளின் அயராத முயற்சி மற்றும் அறிவாற்றல் பாராட்டத்தக்கது.
கொவிட் பரவலை கட்டுப்படுத்தியதில் நமது மருத்துவர்கள், விஞ்ஞானிகள் மற்றும் கொள்கை உருவாக்குபவர்கள் சரியான நேரத்தில் உறுதியான நடவடிக்கை எடுத்தனர். பிபிஇ உடைகள், கையுறைகள், முகக் கவசங்கள், வென்டிலேட்டர்கள் மற்றும் தடுப்பூசிகள் உள்ளிட்ட அத்தியாவசியப் பொருட்களின் உற்பத்தியை அதிகரித்ததில் இந்திய தொழில் நிறுவனங்களின் பங்கு பாராட்டத்தக்கது.
கொவிட்-19க்கு எதிரான போராட்டத்தில் இஎஸ்ஐசி மருத்துவ ஊழியர்களின் பங்கு பாராட்டத்தக்கது.
இந்தப் பட்டமளிப்பு விழா, மாணவர்களின் வாழ்வில் மறக்கமுடியாத நாள்.
நீங்கள் சேவை மனப்பான்மையுடன் வாழ்வின் அடுத்த கட்டத்துக்கு செல்ல வேண்டும். தன்னலமற்ற அர்ப்பணிப்புடன் நீங்கள் மனிதகுலத்துக்கு சேவையாற்றினால், உங்களுக்கு அளவற்ற திருப்தி ஏற்படும்.
மருத்துவ தொழில், மிக உயர்ந்த உன்னதமான தொழில். இதில் கருணை, நெறிமுறைகள் மற்றுமா அதன் மதிப்புகளை பின்பற்ற வேண்டும். இவற்றில் சமரசம் கூடாது.
பதக்கம் பெற்ற அனைவரும் மாணவிகளாக இருப்பது மகிழ்ச்சியளிக்கிறது. உங்களுக்கு வாழ்த்துக்கள். அனைத்து துறையிலும் பெண்களுக்கும் சம வாய்ப்பு வழங்கப்பட வேண்டும்.
உலகின் மிகப் பெரிய கொவிட்-19 தடுப்பூசி திட்டம் இந்தியாவில் செயல்படுத்தப்படுகிறது. தொற்றின் மோசமான நிலை முடிவடைவது போல் தெரிகிறது. ஆனாலும் மக்கள் எச்சரிக்கையுடன் இருந்து, தொற்றை முழுமையாக தோற்கடிக்க தேவையான முன் எச்சரிக்கை நடவடிக்கையை மேற்கொள்ள வேண்டும்.
தொற்று அற்ற நோய்களும், இந்தியாவில் அதிகரித்து வருவது கவலையளிக்கிறது. இதில் 65 சதவீதம் மரணம் ஏற்படுவதாக பொருளாதார ஆய்வறிக்கையில் தெரிவிக்கப்பட்டுள்ளது.
நாட்டின் மக்கள் தொகையில் சுமார் 10 சதவீதம் பேருக்கு சமூக பாதுகாப்பு திட்டத்தை இஎஸ்ஐசி செயல்படுத்துவது பாராட்டத்தக்கது.
நவீன மருத்துவ வசதிகள், திறமையான மருத்துவர்கள் நாட்டில் உள்ளதால், இந்தியா சிறந்த மருத்துவ சுற்றுலாத் தலமாக உருவாகிவருவது திருப்தி அளிக்கிறது.
இவ்வாறு குடியரசு துணைத் தலைவர் திரு எம். வெங்கையா நாயுடு கூறினார்.
தொழிலாளர் மற்றும் வேலைவாய்ப்புத்துறை இணையமைச்சர் திரு சந்தோஷ் குமார் கங்வர், செயலாளர் திரு அபூர்வா சந்திரா, இஎஸ்ஐசி தலைமை இயக்குனர் திருமதி அனுராதா பிரசாத், பரிதாபாத் மருத்துவக் கல்லூரி டீன் டாக்டர் அசிம் தாஸ், போராசிரியர்கள் மற்றும் மாணவர்கள் இந்நிகழ்ச்சியில் பங்கேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1702985
-----
(Visitor Counter : 148
பாதுகாப்பு அமைச்சகம்
இந்திய கடற்படையின் வான்படை பிரிவிற்கு குடியரசுத் தலைவரின் கலர் விருது
இந்திய கடற்படையின் வான்படை பிரிவிற்கு குடியரசுத் தலைவரின் கலர் விருது வழங்கப்பட உள்ளது. செப்டம்பர் 6-ஆம் தேதி கோவாவில் ஐஎன்எஸ் ஹன்சா கப்பலில் நடைபெறும் பாரம்பரிய அணிவகுப்பு நிகழ்ச்சியின் போது குடியரசுத் தலைவர் திரு ராம் நாத் கோவிந்த் இந்த விருதினை வழங்குவார். நிகழ்ச்சியின்போது தபால்துறையால் சிறப்பு தின உறையும் வெளியிடப்படும். கோவா ஆளுநர், மத்திய பாதுகாப்பு அமைச்சர், கோவா முதல்வர், கடற்படை தளபதி மற்றும் இதர பிரமுகர்கள் நிகழ்ச்சியில் கலந்து கொள்வார்கள்.
தலைசிறந்த சேவையை அளிக்கும் ராணுவப் பிரிவைக் கௌரவிக்கும் வகையில் மிக உயரிய விருதாக குடியரசுத் தலைவரின் கலர் விருது கருதப்படுகிறது. இந்திய ராணுவப் படைகளில் முதன் முதலாக, கடற்படைக்கு கடந்த 1951-ஆம் ஆண்டு அப்போதைய குடியரசுத் தலைவர் டாக்டர் ராஜேந்திர பிரசாத்தால் இந்த விருது வழங்கப்பட்டது. அதைத்தொடர்ந்து கிழக்கு, மேற்கு மற்றும் கிழக்கு கடற்படைகள், நீர்மூழ்கிக் கப்பல் படைகள், ஐஎன்எஸ் சிவாஜி, இந்திய கடற்படை அகாடமி உள்ளிட்டவை இந்த விருதைப் பெற்றுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750997
குடியரசுத் தலைவர் செயலகம்
புத்த பூர்ணிமாவை முன்னிட்டு குடியரசு தலைவரின் வாழ்த்து செய்தி
புத்த பூர்ணிமாவை முன்னிட்டு குடியரசு தலைவர் திரு ராம் நாத் கோவிந்த் வெளியிட்டுள்ள வாழ்த்து செய்தியில் கூறியிருப்பதாவது:
“புத்த பூர்ணிமா புனித நாளை முன்னிட்டு, நாட்டு மக்களுக்கும், உலகெங்கிலும் உள்ள பகவான் புத்தரின் பக்தர்களுக்கும் எனது மனமார்ந்த வாழ்த்துகளை தெரிவித்துக் கொள்கிறேன்.
துன்பத்தில் இருந்து சுதந்திரத்தை நோக்கி புத்தரின் போதனைகள் நம்மை அழைத்து செல்கின்றன. வன்முறை மற்றும் அதர்மத்தில் இருந்து விலகி நிற்குமாறு புத்தர் செய்த போதனை, நல்ல மனிதர்களாக விளங்க நமக்கு நூற்றாண்டுகளாக ஊக்கமளித்து வருகிறது.
புத்தரின் வாழ்க்கையில் இரண்டற கலந்துள்ள அகிம்சை, அமைதி, கருணை மற்றும் மனிதகுலத்திற்கான சேவை, மற்றும் என்றென்றும் நிலைத்து நிற்கும் அவரது போதனைகள் உலகெங்கிலும் உள்ள மனித சமுதாயத்தின் வளர்ச்சிக்கு சிறப்பான ஊக்கமளித்துள்ளது.
கொவிட்-19 பெருந்தொற்று எனும் இதுவரை கண்டிறாத நெருக்கடியை நாம் தற்போது எதிர்கொண்டு வருகிறோம். இந்த புத்த பூர்ணிமா நன்னாளில், நமது உறுதி மற்றும் ஒற்றுமையின் மூலம், பெருந்தொற்றில் இருந்து வெற்றிகரமாக நாம் மீண்டு வந்து, மக்களின் நன்மையை நோக்கி தொடர்ந்து முன்னேற வேண்டும் என நான் பிரார்த்திக்கிறேன்.”
------
(Visitor Counter : 152
பிரதமர் அலுவலகம்
2020 ஏப்ரல் 14 அன்று பிரதமர் நாட்டு மக்களுக்கு உரையாற்ற உள்ளார்
பிரதமர் திரு நரேந்திர மோடி நாளை  காலை பத்து மணிக்கு நாட்டு மக்களிடம் உரையாற்ற உள்ளார்.
பிரதமர் அலுவலகத்தின் ட்விட்டர் பதிவில் `பிரதமர் திரு நரேந்திர மோடி நாளை  காலை பத்து மணிக்கு நாட்டு மக்களிடம் உரையாற்ற உள்ளார்’ என்று தெரிவிக்கப்பட்டுள்ளது.
(
சிறப்பு சேவைகள் மற்றும் கட்டுரைகள்
அஞ்சல் அலுவலகங்களில் அக்டோபர் 2 முதல் 31ம் தேதி வரை சிறப்பு தூய்மை முகாம் 2.0
மத்திய நிர்வாக சீர்திருத்தம் மற்றும் பொதுமக்கள் குறை தீர்ப்பு அமைச்சக செயலாளர் வழிகாட்டுதலின்படி, அக்டோபர் 2-ம் தேதி முதல் 31-ம் தேதி வரை அனைத்து அமைச்சகங்கள் மற்றும் துறைகளில் சிறப்பு முகாம் 2.0 நடத்தப்பட்டது.
இதன்படி, சென்னை நகர மத்திய மண்டலத்தின் கீழ் இயங்கும் 22 துணை- அஞ்சல் அலுவலகங்களில், கடந்த மாதம் 23ம் தேதி முதல் 31ம் தேதி வரை, தூய்மைப் பணி மேற்கொள்ளப்பட்டது.
இதில், 3 ஆயிரத்து 357 கிலோ பழைய கோப்புகளும், ஆயிரத்து 601 கிலோ எடையிலான தேவையில்லாத பொருட்களும், அடையாளம் காணப்பட்டு களையெடுக்கப்பட்டன. இதன்மூலம் ஆயிரம் சதுர அடி இடம் காலியானது.
இதேபோல், சென்னை தியாகராயநகர் வடக்கு மற்றும் மந்தவெளி அஞ்சல் அலுவலகங்களின் வளாகச் சுவர்களில், தூய்மை குறித்த விழிப்புணர்வை ஏற்படுத்தும் வகையில், சுவர் ஓவியங்கள் வரையப்பட்டுள்ளன.
சுரங்கங்கள் அமைச்சகம்
கனிம ஆய்வுப் பணியில் மேலும் தனியார் நிறுவனங்களை ஈர்ப்பதில் மத்திய அரசு ஆர்வம் கொண்டுள்ளது – திரு பிரலாத் ஜோஷி
கனிம ஆய்வுப் பணியில் மேலும் தனியார் நிறுவனங்களை ஈர்ப்பதில் நீடித்த முயற்சிகளை மத்திய அரசு மேற்கொண்டுள்ளதாக மத்திய நிலக்கரி, கனிம வளம் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி கூறியுள்ளார். ட்ரோன்கள் மற்றும் இதர நவீன தொழில்நுட்பங்களை அதிகமாகப் பயன்படுத்துவதன் மூலம் சுற்றுச்சூழலுக்கு கேடு விளைவிக்கும் தாக்கம் இல்லாமல் கனிம வள ஆய்வுகள் மேற்கொள்ளப்படும் என்று அவர் கூறினார்.
மத்திய எஃகு அமைச்சகம் மற்றும் கனிம வள அமைச்சகம் ஏற்பாடு செய்திருந்த இரண்டு நாள் சர்வதேச மாநாட்டில் உரையாற்றிய அவர், நிலக்கரி சுரங்கங்களை வனிக ரீதியில் பயன்படுத்த ஏதுவாக ஏல நடவடிக்கைகள் மேற்கொள்ளப்பட்டதில் கடந்த ஆண்டு ரூ.25 ஆயிரம் கோடி வருவாய் ஈட்டப்பட்டதாக கூறினார். இந்த வருவாய் ஈட்டலில் ஒடிஷா மாநிலம் முன்னணியில் உள்ளதாக அமைச்சர் தெரிவித்தார். ஏற்கனவே இயங்கிவரும் சுரங்கங்கள் மூலம் இந்த ஆண்டு வெட்டி எடுக்கப்படும் நிலக்கரியின் அளவு 140 மில்லியன் டன்னை எட்டும் என்று திரு ஜோஷி தெரிவித்தார். கடந்த நிதியாண்டில் 89 மில்லியன் டன் நிலக்கரி வெட்டி எடுக்கப்பட்டதாக அவர் கூறினார். இந்த நிதியாண்டில் நிலக்கரி உற்பத்தி சாதனை அளவான 900 மில்லியன் டன்னை எட்டும் என எதிர்பார்க்கப்படுவதாக அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853840
எரிசக்தி அமைச்சகம்
தில்லி மின் விநியோக நிலவரம்
2021 அக்டோபர் 11ம் தேதி அன்று தில்லியின் அதிகபட்ச மின் தேவை 4,683 மெகா வாட் மற்றும் 101.9 மில்லியன் யூனிட்.தில்லி டிஸ்காம் நிறுவனங்களிடமிருந்து பெற்ற தகவல்படி தேவையான மின்சாரம் விநியோகம் செய்யப்படுவதால் அந்த நிறுவனங்களுக்கு மின் பற்றாக் குறை எதுவும் இல்லை. தேசிய அனல் மின் நிறுவனம்  மற்றும் தாமோதர் பள்ளத்தாக்கு கார்ப்பரேஷன்  ஆகிய மின் உற்பத்தி நிலையங்கள் தில்லி டிஸ்காம் நிறுவனங்களுக்கு வழங்கிய மின்சாரத்தின் அளவு  கீழ் கண்ட இணைப்பில் கொடுக்கப்பட்டுள்ளது.
(Visitor Counter : 198
புள்ளியியல் மற்றும் திட்ட அமலாக்கம் அமைச்சகம்
நாடாளுமன்ற உறுப்பினர் தொகுதி மேம்பாட்டு நிதி
நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டத்தின்  கீழ் நிதியின் உரிமையை திருத்துவதற்கான பரிந்துரைகள் உட்பட, பங்குதாரர்களிடமிருந்து புதிய பரிந்துரைகளை புள்ளியியில் மற்றும் திட்ட அமலாக்க அமைச்சகம் உரிய நடைமுறைகளைப் பின்பற்றி தொடர்ந்து பெற்று ஆராய்கிறது.
தற்போது, அத்தகைய திட்டம் எதுவும் புள்ளியியல் மற்றும் திட்ட அமலாக்க அமைச்சகத்தின் பரிசீலனையில் இல்லை.
இத்தகவலை மத்திய புள்ளியியல் மற்றும் திட்ட அமலாக்கத் துறை இணை அமைச்சர் ராவ் இந்தர்ஜித் சிங் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
ஐ.ஐ.டி ரூர்க்கி நீடித்த எரிசக்தி குறித்த தொழில்-கல்வியாளர்கள் மாநாட்டை ஏற்பாடு செய்தது
ஐஐடி ரூர்க்கியின் நீடித்த எரிசக்தி மையம் , நீடித்த எரிசக்தி: முன்னோக்கிய பாதை என்ற தலைப்பில் தொழில்-கல்வி மாநாட்டை நடத்தியது. ஐ.ஐ.டி ரூர்க்கியில் உள்ள நீடித்த எரிசக்தி மையம் சுற்றுச்சூழல் பாதிப்புகளைக் குறைக்கும் அதே நேரத்தில் இந்தியாவின் எரிசக்தி தேவைகளை திறம்பட நிவர்த்தி செய்யும் குறைந்த மற்றும் கார்பன் வெளியீடு இல்லாத தீர்வுகளின் வளர்ச்சியை மேம்படுத்த அர்ப்பணிக்கப்பட்டுள்ளது. சிறப்பு விருந்தினராக ஐ.ஐ.டி., ரோபர் இயக்குனர் பேராசிரியர் ராஜிவ் அஹுஜா, ஐ.ஐ.டி., ரூர்க்கி இயக்குனர் பேராசிரியர் கே.கே.பந்த் பங்கேற்றனர். சி.எஃப்.எஸ்.இ., தலைவர் பேராசிரியர் சவுமித்ரா சதாபதி, அனைத்து பிரதிநிதிகளையும் வரவேற்று, மாநாட்டின் நோக்கங்களை எடுத்துரைத்தார். புதுப்பிக்கத்தக்க எரிசக்தி ஆதாரங்கள், ஆற்றல் செயல்திறன், தூய்மையான தொழில்நுட்பங்கள் மற்றும் நிலையான எரிசக்தி அமைப்புகளை ஆராய்வதை இந்த மாநாடு நோக்கமாகக் கொண்டது.
இந்நிகழ்ச்சியில், தேனீ நெட்வொர்க் நிறுவனர் பத்மஸ்ரீ பேராசிரியர் அனில் கே குப்தா, டி.எச்.டி.சி., எல்.பி.ஜோஷி, டாக்டர் டாக்டர் ஜே.பி.சிங், என்.ஐ.எஸ்.இ.,பேராசிரியர் ரகுநாத் குப்புசாமி, ஐ.ஐ.டி., மெட்ராஸ்,டாக்டர் பிரபீர் பாசு, ரிலையன்ஸ் நியூ எனர்ஜி சோலார், டாக்டர் அனில் குப்தா, என்.ஐ.டி.எம்., யோகேஷ் போர்னர்கர், சீமென்ஸ் எனர்ஜி, டாக்டர் ஓ.டி.நாயுடு உட்பட பலர் பங்கேற்றனர். ஹிட்டாச்சி எனர்ஜி, திரு ஹிமான்ஷு அவஸ்தி, யு.ஜே.வி.என்.எல்.
நீடித்த எரிசக்தி குறித்த தொழில்துறை-கல்வி மாநாட்டில் பேசிய ஐஐடி ரூர்க்கியின் இயக்குநர் பேராசிரியர் கே.கே.பந்த்,"குறைந்த கார்பன் மற்றும் புதுப்பிக்கத்தக்க எரிசக்தி ஆதாரங்கள் தடையின்றி ஒருங்கிணைக்கப்பட்டு, எதிர்கால சந்ததியினருக்காக பூமியைப் பாதுகாக்கும் அதே வேளையில் சமூகங்கள் செழிக்க உதவுவது நிறுவனத்தின் பார்வையாகும். தொழில்துறை, அறிவு பரவல் மற்றும் ஆதார அடிப்படையிலான கொள்கை ஆலோசனை ஆகியவற்றின் மூலம் செழிப்பு, சுற்றுச்சூழல் மேலாண்மை மற்றும் காலநிலை பின்னடைவு ஆகியவற்றை வழங்கும் நிலையான எரிசக்தி அமைப்புகளின் வளர்ச்சியை ஊக்குவிப்பதே இந்த மாநாட்டைப் பற்றிய எங்கள் நோக்கம்.
இந்நிகழ்ச்சியில் சிறப்பு விருந்தினராக கலந்து கொண்ட ஐ.ஐ.டி ரோபர் நிறுவனத்தின் இயக்குநர் பேராசிரியர் ராஜீவ் அஹுஜா,"அறிவை உருவாக்குவதற்கும், சமூக பொறுப்புள்ள தொழில்-கல்வி ஒத்துழைப்பை வளர்ப்பதற்கும் உதவும் சிறந்த கலாச்சாரத்தை உருவாக்குவது மற்றும் தேசிய முன்னேற்றம் மற்றும் மனித நலனுக்கு பங்களிக்கும் தொழில் முனைவோர் தலைவர்களை உருவாக்குவது.
நீடித்த எரிசக்தி மையத்தின் தலைவர் பேராசிரியர் சௌமித்ரா சதாபதி கூறுகையில், "ஐ.ஐ.டி ரூர்க்கியில் உள்ள நீடித்த எரிசக்தி மையம், சுற்றுச்சூழல் பாதிப்புகளைக் குறைக்கும் அதே நேரத்தில் இந்தியாவின் எரிசக்தி தேவைகளை திறம்பட நிவர்த்தி செய்யும் குறைந்த மற்றும் பூஜ்ஜிய கார்பன் தீர்வுகளின் வளர்ச்சியை முன்னேற்றுவதற்கு அர்ப்பணிக்கப்பட்டுள்ளது. நீடித்த எரிசக்தியில் புத்தாக்கம், ஆராய்ச்சி மற்றும் கல்வியை ஊக்குவிப்பதை நோக்கமாகக் கொண்ட பரந்த அளவிலான முன்முயற்சிகளை எங்கள் பணி உள்ளடக்கியது. புகழ்பெற்ற ஆராய்ச்சியாளர்கள், அறிஞர்கள் மற்றும் தொழில் வல்லுநர்களைக் கொண்ட எங்கள் நிபுணர்கள் குழு, புதுப்பிக்கத்தக்க எரிசக்தி ஆதாரங்கள், ஆற்றல் செயல்திறன், சுத்தமான தொழில்நுட்பங்கள் மற்றும் நீடித்த எரிசக்தி அமைப்புகளை ஆராயும் திட்டங்களில் ஒத்துழைக்கிறது.
பிரதமர் அலுவலகம்
வாரணாசியில் உள்ள தீன தயாள் ஹச்தகளா சந்கூளில் சிறப்பு மையங்களை திறந்துவைத்தார் பிரதமர்
வாரணாசியில் உள்ள தீன தயாள் ஹச்தகளா சந்கூளில் சிறப்பு மையங்களை பிரதமர் திரு. நரேந்திர மோடி இன்று தொடங்கிவைத்தார்.
வெளிநாடுவாழ் இந்தியர்கள் தின விழாவில் இருந்து நேரடியாக ஹச்தகளா சந்கூளிற்கு வருகை தந்த பிரதமர், 55 சிறப்பு மையங்களை திறந்துவைத்தார். இந்த மையங்கள் ஹச்தகளா சந்கூளின் சிறப்பு மையங்களாக விளங்கும். ஹச்தகளா சந்கூள் என்பது இப்பகுதி கைவினைப் பொருட்களுக்காக அர்பணிக்கப்பட்ட வளாகமாகும்.
தீன் தயாள் ஹச்தகளா சந்கூளில் அமைந்துள்ள ஆம்ஃபீதியேட்டர் எனப்படும் அரைவட்ட திறந்த வெளி அரங்கத்திற்கு வரும் முன் ஜவுளி அருங்காட்சியகத்தில் உள்ள பல்வேறு காட்சியகங்களை பார்வையிட்டார்.
இங்கு அவர் இரண்டு புத்தககங்களை வெளியிட்டார். அவை  காஷி: கைவினைகள் மற்றும் ஜவுளிகளின் பிரபஞ்சம்  இந்திய ஜவுளிகள்: வரலாறு, சிறப்பு, கம்பீரம்
வரானாசியில் உள்ள சவுக்காகட்டில் ஒருங்கிணைந்த ஜவுளி அலுவலக வளாகத்தையும் பிரதமர் வைத்தார்.